  Майя Бывальцева Удмуртиын «Шундыкар» лагере шедён понна куриськонъёсты кутыны кутскизы. Туэ 11 ӧръёсъя уж радъяськоз, вераз ивортодэтъя «Удмуртия» агентстволы сменаез радъясь удмурт егитъёслэн «Шунды» огазеяськонзылэн тӧроез Алина Чернова. 11 ӧр пӧрмиз: кудӥз ке нош ик улӟиз, вылез - «Информационные технологии» нимо отряд. Отын ӧнерчи луоз Гриша Григорьев. Вырозы программированиен, удмурт приложениос тыршозы кылдытыны Алина Чернова, «Шунды» огазеяськонлэн тӧроезПиналъёсын ужась ӧнерчиос пӧлын но кӧня ке выль адямиос луозы. Надежда Касаткинаез «Дӥськут дизайнэ» ӧтьыны малпамы. «Литературае» Настя Шумилова мынэ, «Эстрадае» - Марина Галичанина, «Суредасьёс» - Марина Степанова Алина Чернова, «Шунды» огазеяськонлэн тӧроезЛагере Удмуртиысь но мукет улосвылъёсысь 5-тӥ-11-тӥ классъёсын дышетскись пиналъёс но шоръёзо ӧнер дышетсконниосысь 18 аресозь егитъёс пыриськыны быгато. Вазиськыны быгато мукет улосвылъёсысь но пиналъёс – удмурт кылэн тунсыкъяськись удмурт быгатӥсь нылпиос. <…> Ӵем луо, кин 11-тӥ классэ быдтӥз но пыриз ини дышетскон интые, кин нырысетӥ курсын колледжын - 9-тӥ класс бере кошко ке, соос эшшо быгато. Культурая колледжысь, педколледжысь лыкто, медколледжысь удмурт пиналъёс, егитъёс Алина Чернова, «Шунды» огазеяськонлэн тӧроез«Шундыкар» 17-26 гудырикошконэ «Ёлочка» лагерьын ортчоз. Куриськонъёсты пӧсьтолэзь ӵоже возьмалозы. Ӧръёсъя кыӵе ужъёс быдэстыны кулэ лагере шедьыны мылкыд карисьёс,  тодыны луоз. Лагере 100 пиналъёсты кутозы. Соослэсь нимъёссэс 1-тӥ гудырикошкон бере шараялозы. Тодэ вайытом, кылем ар «Шундыкар» лагерь 10 ӧръёсъя ужаз. Шундыкар-2018 Тегъёс: Мерлык Ижкар егитъёс Удмуртия пиналъёс Шунды шутэтскон Шундыкар  